Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke yêde eşkerayîye daye û nê pare kerdî:
Xakurkê
''23ê tebaxe de warê Lêlkanî yê Xakurkê de konvoyê artêşa tirke ya ke ver bi warê Kevortê şîyênî hetê hêzanê ma ra ame pirodayene. Na çalakîye de 4 îşxlakerî ameyî cezakerdene û wesayîtê bi tîpê Toyota ame îmhakerdene. 28ê tebaxe de Warê Xoverdayîşî yê Girê Şehîd Derwêşî yê Xakurkê de îşxalkerî ameyî pirodayene. Eynî roje Warê Xoverdayîşî yê Girê Şehîd Şahanî de zî çalakîyêke ameye kerdene. Çalakîye de 3 îşxalkerî ameyî cezakerdene û mewzîyêke ameye îmhakerdene.
Zap
27ê tebaxe de îşxalkeranê ke waşt ver bi tunelanê şerî yê Şehîde Arjîne aver şirê hetê hêzanê ma yê YJA Starî ra ameyî pirodayene. Na çalakîye de 2 îşxalkerî ameyî kiştene û xeylêk çeke û melzemeyo leşkerî ame destsernayene. Na çalakîye semedê qesasê hemrayanê ma Dogan, Karker û Rojda ameye kerdene. 28ê tebaxe de îşxalkerê ke ver bi mewzîyanê şerî yê Şehîd Lewendî yê Saca yê Warê Xoverfayîşî yê Saca şîyênî ameyî pirodayene. Reyna Warê xoverdayîşî yê Çemçoyî de zî îşxalkerî di rey ameyî pirodayene, îşxalkerêk ame cezakerdene. Eynî roje Warê Xoverdayîşî yê Girê Cûdîyî de îşxalkerî çar rey bi taktîkê sûîkastî ameyî pirodayene, îşxalkerêk ame cezakerdene.
Avaşîn
28ê tebaxe de artêşa tirke kutikî şawitî tunelanê şerî yê Werxelê. La kutilê înan zî nêeftayî bikewê tunelanê şerî. Îşxalkeran kerd ke pê kepçeyan mewzî û tunelanê şerî birijnê.
Bombarduman
Artêşa tirke ya îşxalkere 28ê tebaxe de mewzîyê şerî yê Warê Xoverdayîşî yê Girê Cûdî, Şikefta Birîndara û Saca pê bombaya nuklere û çekanê kîyewîyan û droneyan dayî bombayan ver. Reyna Warê Xoverdayîşî yê Girê Amedîyê, Çemço, Saca, Girê Cûdî, Girê FM, warê Şehîd Adîlî, Sîda  pê teyarayanê şerî, helîkopteranê hêrişî û obusan dayî bombayan ver.''
